คือผมซื้อกาแฟกับน้ำอัดลม (น้ำดำ)มาผมดื่มกาแฟไปครึ่งแก้ว แล้วหลังจากนั้นประมาณหนึ่งก็เผลอเปิดน้ำอัดลมแล้วดื่มไปอีกอึกนึงผมเพิ่งมาจำได้ว่าเคยอ่านว่ากินกาแฟกับน้ำอัดลมในเวลาใกล้ ๆ กันมันไม่ดีแบบนี้จะเป็นอะไรหรือเปล่าครับ
สวัสดีค่ะ การรับประทานเครื่องดื่มใดๆร่วมกันนั้น จริงๆแล้วไม่ได้มีชุดที่เป็นข้อห้าม ยกเว้นว่าจะต้องรับประทานร่วมกับยาหรือวิตามินใดๆดังนั้นการดื่มกาแฟ และน้ำอัดลมไปพร้อมๆกัน ก็ไม่น่าจะมีอันตรายใดๆที่ชัดเจน ถ้าดื่มในปริมาณที่พอเหมาะในแต่ละวัน โดยหากเป็นกาแฟสด จะมีคาเฟอีนประมาณ 100 มิลลิกรัม ต่อแก้ว จึงควรดื่มไม่เกิน 3 แก้วต่อวัน และหากได้รับปริมาณมากเกินไป อาจส่งผลทำให้เกิดอาการมือไม้สั่น ใจสั่น กระวนกระวาย หงุดหงิด หรือนอนไม่หลับได้ ส่วนการดื่มน้ำอัดลมมากเกินไป ก็อาจทำให้มีอาการคล้ายกับคาเฟอีนเกินได้เช่นกัน